ol
van jacob de beckere van brugge
Vanden gedinge dat geweest heeft tusschen henricke colve in deen zijde
en jacob de becke van brugge in dande daer de voirs henr een aensprake
dede ten voirs jacob wt seggende dat hij hem sculdich wae bleven
v cronen van theeringen die hij tot sijnen huys gedaen hadde en
daer toe xv cronen die sijn soen tot sijnen huys hadde verteert
dat waen xx cronen en dat hij zijder comen wae tantwpen
en hadde dair af den selven jacop vervolght en dat jacob also de
voirs henric seyde dair op gheantwt soude hebben willem uwe
brueder is my genoech sculdich daer op dat sij te brugge vgadden
en dat de selve henric met den voirs jacob ald rekende also dat de
voirs henric den voirs jacop quitacie gaf van xxi lb gr die willem
colve den voirs jacoppe sculdich soude hebben geweest en alse henr
te loven qua soe en woude willem sijn brueder hem rekene noch
betalen maer xvii lb gr also henric seyde Ende daer om soe yesch
hij vanden voirs jacoppe weder te hebben iiii lb gr nae de quitan
die hij d af gegeven hadde en nae dat sijn brued hem mer
xvii lb gr betalen en woude c Daer op dat de voirs jacop
hem vantwde seggen dat hij noyt kijnt aen hem bescardde en
dat hij hem oec niet sculdich en wae in gheenre manien
maer het wae wair dat sij te brugge rekenden van sijns brueder
schoude van coste van sijnen soen en van allen anden coste daer
af dat hij te hemwt gehouden sijn mochte Ende dat henric daer
seyde soe wes hij dede dat hij dat dede tot sijns brued kijnden
behoef en d op hadde de selve jacob gehaven xxii amen wijns also
hij seyde en de voirs henric wae hem noch d af v ame sculdich
des hij een cedule hadde met sijnen marc geteekent en d af
meynde hij henr noch met den rechte aen te spraken maer
dat hij den voirs henricke vanden voirs saken niet sculdich
en wae daer boet hij eet en onschout voe also dat de scepen
van loven gemaent vanden meyer wijsden voir een vonisse
dat alsulken aensprake als de voirs henr ten voirs jacob wt
gedaen heeft den selve jacop gheen onstade doen en sal
pnt wilo lombt joh de borchoven mych abs nych ksmak et
dyonis boys scabinis lov oct quta